Tegelikult ma kahetsen, et ma sellest fotost omakorda fotot ei teinud. Seisin oma võõrustajaga seal diivani ees ja näitasin sõrmega seinalrippuva pildi suunas. "Mulle meeldib see pilt nii kohutavalt. See on nii, nii…", vaatasin oma võõrustajale tõenäoliselt üpris hullunud pilgul otsa - see pilk millega tema mulle vastas oli vist hämmastust täis ja õige pisut kummaline. Ta ei lausunud midagi, vaid  muigas… Ja mina ei tahtnud ju üldsegi mitte öelda et "meeldib kohutavalt", see mida ma tegelikult tahtsin rääkida, oleks olnud sama seletamatu ja sõnavaene kui "see" foto…